
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 527 


16 Ιουνίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση του Δικαιώματος νοσηλείας στο Ναυτικό Νο¬ 
σοκομείο Αθηνών, με την προϋπόθεση υπόρξεως 


κενών θέσεων. 1 

Συμπλήρωση της με αριθ. πρωτ. 1017949/693/165/ 
0014/ΠΟΛ. 1075/13.3.95 Απόφασης του Υπ. Οι¬ 
κονομικών. 2 


Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιό¬ 
τητας Υπουργείου Υγείας, Πρόνοιας και Κοινωνικών 
Ασφαλίσεων, επιχειρήσεων, εργοδοτών ή ασφαλι¬ 
σμένων, των Νομών Κοζάνης και Γρεβενών, που 
επλήγησαν από τους σεισμούς του ΜαΤου 1995. . 3 
Καθορισμός αριθμού επαναπροσλαμβανομένων υπαλ¬ 
λήλων κατά το Β' εξάμηνο του 1995, για την κάλυψη 
παγίων και διαρκών αναγκών του Υπουργείου Πολι¬ 


τισμού . 4 

Μερική τροποποίηση του Κανονισμού Λειτουργίας τών 

Σχολών Ξεναγών του ΕΟΤ. 5 

Εφαρμογή απόφασης Α2/13721/2431/94 «περί όρων 
και προϋποθέσεων χορήγησης αδειών κυκλοφορίας 
ΦΙΧ αυτοκινήτων σε κατόχους αυτοπροωθούμενων 

θεριζοαλωνιστικών μηχανών». 6 

Κανονισμός Ακροάσεων. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. (1) 


Επέκταση του Δικαιώματος νοσηλείας στο Ναυτικό Νοσο¬ 
κομείο Αθηνών, με την προϋπόθεση υπόρξεως κενών 
θέσεων. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη; 

α. Το άρθρο 6 του Νόμου 154/75 «Περί υγειονομικής 
περίθαλψης των Στρατιωτικών και των μελών οικογενειών 
των» (ΦΕΚ 185Α71975). 

β. Τις διατάξεις του άρθρου 55 του Ν.Δ. 721/1970 
«Περί Οικονομικής Μερίμνης και Λογιστικού των Ε.Δ.». 

γ. Την με αριθμό Φ. 582/751460/31.10,80 Υπουργική 
Απόφαση «Περί παροχής νοσοκομειακής περιθάλψεως 
στους Μονίμους Πολιτικούς Υπαλλήλους του ΥΕΘΑ υπό 
των Νοσοκομείων των Ε.Δ.». 


δ. Το Ν.Δ. 176/74 «Περί διαχειρίσεως των εκ νοσηλείας 
ιδιωτών εσόδων του Ναυτικού Νοσοκομείου Αθηνών» 
(ΦΕΚ 346 Α/1974). 

ε.Την με αριθμό Πρωτ. Γ 5815/19.12.93 κοινή από¬ 
φαση του Πρωθυπουργού και Υπουργού Εθνικής Αμύνης 
«Περί ανάθεσης αρμοδιοτήτων ΥΕΘΑ στους ΥΦΕΘΑ» 
(ΦΕΚ 914 Β/21.12.93), αποφασίζουμε: 

Άρθρο 1 

Επεκτείνεται το δικαίωμα νοσηλείας στο Ναυτικό Νο¬ 
σοκομείο Αθηνών των εργαζομένων στο Π.Ν. Σ.Ε.Ι.Δ. των 
συγγενών Α βαθμού Μ.Π.Υ. - Σ.Ε.Ι.Δ. και συζύγων αυτών, 
των συνταξιούχων Μ.Π.Υ και των προστατευομένων με¬ 
λών των οικογενειών των, των πενθερών των σε ενέργεια 
και σε αποστρατεία ευρισκομένων στρατιωτικών Π.Ν., των 
παιδιών μετΰ τη συμπλήρωση του 21ου έτους της ηλικίας 
(προκειμένου για αγόρια) ή μετά το γάμο (προκειμένου για 
κορίτσια) των παραπάνω στρατιωτικών, καθώς και των συ¬ 
ζύγων των υπηρετούντων την θητεία τους Ναυτών. 

Αρθρο 2 

Η δαπάνη νοσηλείας των στο άρθρο 1 αναφερομένων, θα 
βαρύνουν τους ασφαλιστικούς φορείς με τα ισχύοντα τι¬ 
μολόγια του ΥΥΠΚΑ. 

Άρθρο 3 

Η έναρξη εφαρμογής της παρούσης ορίζεται η ημερομη¬ 
νία δημοσιεύσεως στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1995 

ο ΥΦΥΠΟΥΡΓΟΙ 

ΜΑΝΟΛΗΣ Α ΜΠΕΝΤΈΝΙΟΤΗΣ 
-♦- 

Αριθ. 1058757/2754/791/0014 (2) 

Συμπλήρωση της με αριθ. πρωτ. 1017949/693/165/ 
0014/ΠΟΛ. 1075/13.3.95 Απόφασης του Υπ. Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη; 

1. Τις διατάξεις του ν. 1642/86, «για την εφαρμογή του 
ΦΠΑ και άλλες διατάξεις» (ΦΕΚ 125Α), όπως ισχύει. 

2. Την παρ. 1 του άρθρου 3 της με αριθ. πρωτ. 
1017949/693/165/0014/13.3.95/ΠΟΛ 1075 Α.Υ.Ο. 

3. Την με αριθ. 1026431 /268/006Α/2.3.94 κοινή από¬ 
φαση του Πρωθυπουργού και Υπουργού Οικονομικών 
(ΦΕΚ154/Β) περί ανάθεσης αρμοδιοτήτων του Υπουργού 
Οικονομικών. 

4. Την ανάγκη ενίσχυσης της εξαγωγικής δραστηριότη¬ 
τας επιχειρήσεων των οποίων, η παραγωγική δραστηριό¬ 
τητα, λόγω της φύση ς των χρησιμοποιούμενων αγαθών και 
των υλικών συσκευασίας αυτών, δεν μπορεί να ολοκληρω¬ 
θεί μέσα στο οριζόμενο από την προαναφερόμενη από¬ 
φαση χρονικό διάστημα. 

5. Το γεγονός ότι από τις διατάξεις της απόφασης αυτής 
δεν προκύπτει δαπάνη στον Κρατικό Προϋπολογισμό, δε¬ 
δομένου ότι καθορίζει τις προϋποθέσεις εφαρμογής δια¬ 
τάξεων του ν. 1642/86. 

6. Τα αιτήματα των παραγωγικών τάξεων, αποφασί¬ 
ζουμε: 

Άρθρο 1 

Στο άρθρο 3 της με αριθ. πρωτ. 1017949/693/165/ 
0014/ΠΟΛ 1075/13.3.95 απόφασής μας, προστίθενται 
δύο νέες παράγραφοι Ια και 18, ως εξής: 

Ια. Η προθεσμία των οκτώ (8) μηνών που προβλέπεται 
από την προηγούμενη παράγραφο για την πραγματοποί¬ 
ηση της εξαγωγής ή της ενδοκοινοτικής παράδοσης, δύ- 
ναται να παραταθεί κατ' ανώτατο όριο για οκτώ (8) επί 
πλέον μήνες, εφόσον πρόκειται για πρώτες ή βοηθητικές 
ύλες που προορίζονται για την παραγωγή προϊόντων 
ύστερα από ειδική επεξεργασία, καθώς και για υλικά συ¬ 
σκευασίας, που προορίζονται να χρησιμοποιηθούν από 
μεταποιητικές επιχειρήσεις για την παραγωγή ή τη συ- 
σκευασία προϊόντων τους που προορίζονται για εξαγωγή ή 
ενδοκοινοτική παράδοση. 

Για τη χορήγηση της παράτασης υποβάλλεται σχετική 
αίτηση από την ενδιαφερόμενοι επιχείρηση προς τον προϊ¬ 
στάμενο της αρμόδιας για τη φορολογία της ΔΟΥ πριν από 
τη λήξη της προθεσμίας που ορίζεται από την προηγού¬ 
μενη παράγραφο. 

Η παράταση χορηγείται μετά από σύμφωνη γνώμη του 
εποπτεύοντος την αρμόδια ΔΟΥ επιθεωρητού, του Προϊ¬ 
σταμένου της ΔΟΥ και του Επόπτη Ελέγχου, ύστερα από 
διαπίστωση των λόγων της πραγματικής αδυναμίας πραγ¬ 
ματοποίησης της εξαγωγής ή της ενδοκοινοτικής παράδο¬ 
σης μέσα στην αρχική προθεσμία των οκτώ (8) μηνών. 

1 β. Αιτήματα, για χορήγηση παράτασης, σύμφωνα με τις 
διατάξεις της προηγούμενης παραγράφου από επιχειρή¬ 
σεις για τις οποίες η εξάμηνη χρονική περίοδος που ορίζε¬ 
ται οπό τις διατάξεις της παραγράφου 1 του άρθρου αυ¬ 
τού, έχει λήξει κατά την έκδοση της παρούσας, χωρίς την 
ολοκλήρωση της εξαγωγής ή της ενδοκοινοτικής παράδο¬ 
σης, υποβάλλονται εμπρόθεσμα εντός 15 ημερών από την 
δημοσίευση της παρούσας απόφασης και η προθεσμία 
που έληξε ήδη κατά τα ανωτέρω παρατείνεται, σύμφωνα 
με τις διατάξεις του προηγουμένου άρθρου». 


Άρθρο 2 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1995 

Ο ΥΦΥΠΟΥΡΓΟΣ 

ΔΗΜ. ΓΕΟΡΓΑΚΟΠΟΥΛΟΕ 

-φ- 

Αριθ. Φ11/1241 (3) 

Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιότη¬ 
τας Υπουργείου Υγείας, Πρόνοιας και Κοινωνικών 
Ασφαλίσεων, επιχειρήσεων, εργοδοτών ή ασφαλισμέ¬ 
νων, των Νομών Κοζάνης και Γρεβενών, που επλήγη- 
σαν από τους σεισμούς του ΜαΤου 1995. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2256/1994 (ΦΕΚ 
196) «Συμβούλια κρίσης και επιλογής ιατρικού και οδο¬ 
ντιατρικού προσωπικού και άλλες διατάξεις». 

2. Τη δημιουργηθείσα κατάσταση από τους σεισμούς 
του ΜαΤου 1995, που έπληξαν τους νομούς Κοζάνης και 
Γ ρεβενών. 

3. Την άμεση ανάγκη υποβοήθησης της προσπάθειας 
αποκατάστασης της οικονομικής ζωής και δραστηριοποίη- 
σης της οικονομίας στους παραπάνω νομούς. 

4. Την αρ. 242/6.6.1995 Π.Υ.Σ. (ΦΕΚ 104Α ). 

5. Την αρ. 2024/26.10.1993 απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
Φοίβο ΙωαννΙδη» (ΦΕΚ 833/26.10.1993 τ.Β ). 

6. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ και τους λοιπούς ασφαλιστικούς 
οργανισμούς αλλά υστέρηση των εσόδων τους, το ύψος 
των οποίων δεν μπορεί να υπολογιστεί δεδομένου ότι δεν 
έχει γίνει ακόμα απογραφή των επιχειρήσεων που υπέ¬ 
στησαν ζημιές, αποφασίζουμε: 

Ασφαλιστικές εισφορές, τρέχουσες και καθυστερούμε- 
νες, προς όλους τους ασφαλιστικούς οργανισμούς αρμο¬ 
διότητας Υπουργείου Υγείας, Πρόνοιας και Κοινωνικών 
Ασφαλίσεων που οφείλονται από επιχειρήσεις, εργοδότες 
ή ασφαλισμένους που έχουν επαγγελματική εγκατάσταση 
ή δραστηριότητα στους πληγέντες από τους σεισμούς της 
15ης ΜαΤου 1995 νομούς Κοζάνης και Γρεβενών, ρυθμί¬ 
ζονται ως εξής: 

1. Οι καθυστερούμενες ασφαλιστικές εισφορές, περιό¬ 
δου απασχόλησης μέχρι 31.3.1995, συμπεριλαμβανομέ¬ 
νου και του Π.Δ. προς Οργανισμούς Κοινωνικής Ασφάλι¬ 
σης μαζί με τα πρόσθετα τέλη, τόκους και λοιπές προσαυ¬ 
ξήσεις και επιβαρύνσεις της ίδιας ημερομηνίας, κεφα- 
λαιοποιούνται. 

2. Αναστέλλεται η καταβολή των τρεχουοών ασφαλιστι¬ 
κών εισφορών προς τους Οργανισμούς της προηγούμενης 
παραγράφου, περιόδου απασχόλησης από 1.4.1995 μέχρι 
31.5.1996. 

Κατά το χρονικό διάστημα της αναστολής δεν υπολογί¬ 
ζονται πρόσθετα τέλη και άλλες προσαυξήσεις ως και 
πρόσθετες επιβαρύνσεις οικοδόμων (ΠΕΠΕΟ). 

3. Οι εισφορές των προηγουμένων παραγράφων εξο¬ 
φλούνται σε 36 ισόποσες μηνιαίες δόσεις, αρχής γενομέ- 
νης από το μήνα Ιούλιο 1996. Το ποσό της κάθε δόσης δεν 
μπορεί να είναι μικρότερο των 30.000 δρχ. 

Ειδικά για το Ταμείο Συντάξεως και ΑυτασφαλΙσεως 
Υγειονομικών και το Ταμείο Συντάξεων Μηχανικών και Ερ¬ 
γοληπτών Δημόσιων "Εργων, οι προαναφερόμενες οφει¬ 
λές μπορεί να καταβληθούν σε έξη εξαμηνιαίες δόσεις. Η 
πρώτη δόση καταβάλλεται το μήνα Ιούλιο του 1996, ενώ οι 
επόμενες δόσεις θα καταβάλλονται στη συνέχεια μέσα 
στο πρώτο δίμηνο της κάθε εξαμηνίας. 

Η αίτηση για το διακανονισμό πρέπει να υποβληθεί μέ¬ 
χρι το τέλος του επόμενου μήνα από την ημερομηνία 
ισχύος της παρούσας απόφασης. 

4. Η με εμπρόθεσμη καταβολή τριών δόσεων συνολικά, 
συνεπάγεται την αμετάκληση απώλεια του παρεχόμενου 
με την απόφαση αυτή ευεργετήματος της τμηματικής εξό¬ 
φλησης των οφειλόμενων εισφορών και καθιστά άμεσα 
απαιτητό το σύνολο του οφειλόμενου ποσού από κυρία ει¬ 
σφορά με τα αναλογούντα σ' αυτή κατά την ημέρα εξό¬ 
φλησης πρόσθετα τέλη και λοιπές προσαυξήσεις. 

5. Ως ασφαλιστικές εισφορές, θεωρούνται οι εισφορές 
ασφαλισμένου και εργοδότη, οι εισφορές υπέρ ΙΚΑ - ΕΛ- 
ΔΕΟ καθώς και οι καθυστερούμενες εισφορές προς τους 
Οργανισμούς Κοινωνικής Πολιτικής των οποίων οι εισφο¬ 
ρές συνεισπράττονται από το ΙΚΑ, εξαιρουμένων των ει¬ 
σφορών από προαιρετική ασφάλιση. 

Για την καταβολή της κάθε δόσης απαραίτητη προϋπό¬ 
θεση είναι η προγενέστερη εξόφληση των απαιτητών τρε- 
χουσών εισφορών. 

6. Οι επιχειρήσεις που θα υπαχθούν στην παρούσα ρύθ¬ 
μιση, τόσο κατά το διάστημα της αναστολής όσο και κατά 
το διάστημα καταβολής των δόσεων και εφόσον τηρούν 
τους όρους του διακανονισμού, λαμβάνουν από το ΙΚΑ βε¬ 
βαιώσεις της παραγράφου 7 του άρθρου 39 του Ν. 2065/ 
1992 και αναστέλλεται η διαδικασία λήψης αναγκαστικών 
μέτρων. 

Κατ' εξαίρεση, η συμμόρφωση με τους όρους του δια¬ 
κανονισμού, δεν συνεπάγεται την άρση των κατασχέσεων 
και υποθηκών που έχουν επιβληθεί. 

Αναβάλλονται οι ποινικές δίκες για παράβαση του Α.Ν. 
86/1967, όπως έχει τροποποιηθεί και ισχύει και αναστέλ¬ 
λεται ή διακόπτεται η εκτέλεση των καταδικαστικών απο¬ 
φάσεων για παράβαση του ίδιου νόμου και δεν λαμβάνο- 
νται τα μέτρα που προ βλέπονται από τις διατάξεις του άρ¬ 
θρου 46 του Ν. 2065/1992. 

Επίσης δεν εφαρμόζονται οι διατάξεις του άρθρου 21 
παρ. 7 του Ν. 1902/1990 που αφορούν το μέτρο της απα¬ 
γόρευσης εξόδου από τη χώρα των οφειλετών του ΙΚΑ. 

Οι κατατεθείσες εγγυητικές επιστολές για ρύθμιση της 
οφειλής επιστρέφονται, διατηρούνται δε οι κατατεθείσες 
για άλλους λόγους ή αντικαθίστανται με νέες που θα καλύ¬ 
πτουν τις δόσεις της παρούσας ρύθμισης. 

Οι παραπάνω αναστολές παύουν εφόσον ο υπόχρεος 
δεν καταβάλλει τρεις συνολικά δόσεις. 

Το ΙΚΑ και οι άλλοι ασφαλιστικοί οργανισμοί κύριας 
ασφάλισης χορηγούν βεβαίωση ενημερότητας για τη δα¬ 
νειοδότηση - χρηματοδότηση επιχειρήσεων από τράπεζες 
ή οποιοδήποτε άλλο πιστωτικό ίδρυμα, βάσει των διατά¬ 
ξεων του άρθρου 4 του . 1239/1982, εφόσον η επιχεί¬ 
ρηση έχει υπαχθεί στο διακανονισμό και τηρεί τους όρους 
της ρύθμισης. 


7. Όπου από τις κείμενες διατάξεις απαιτείται ως προϋ¬ 
πόθεση για την απονομή σύνταξης από οργανισμούς κοι¬ 
νωνικής ασφάλισης η προηγούμενη εξόφληση των καθυ- 
στερουμένων οφειλών, λογίζεται ότι υπάρχει η προϋπό¬ 
θεση αυτή στην περίπτωση υπαγωγής στον παρόντα δια¬ 
κανονισμό. 

Η μη εμπρόθεσμη καταβολή τριών δόσεων συνεπάγεται 
την αναστολή της καταβολής της σύνταξης μέχρι και το 
μήνα κατά τον οποίο θα εξοφληθεί ολόκληρο το ποσά των 
δόσεων που υπολείπεται, προσαυξημένο με τα αναλογού- 
ντα σ' αυτές πρόσθετα τέλη. 

8. Τα εκ της ασφαλίσεως δικαιώματα των εργαζομένων 
την περίοδο της αναστολής δεν επηρεάζονται από την μη 
καταβολή των εισφορών εκ μέρους των επιχειρήσεων, με 
την προϋπόθεση άτι οι επιχειρήσεις αυτές θα αποδεχθούν 
τις σχετικές καταλογιστικές πράξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1995 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΖ 

-♦- 

Αριθ. ΥΠΠΟ/ΔΙΟίΚ/Α7/28195 (4) 

Καθορισμός αριθμού επαναπροσλαμβανομένων υπαλλή¬ 
λων κατά το Β" εξάμηνο του 1996, για την κάλυψη πα¬ 
γίων και διαρκών αναγκών του Υπουργείου Πολιτι¬ 
σμού 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 (παρ. 10) του Ν. 2190/ 
94. 

2. Το Π.Δ. 941/77 για τον Οργανισμό του Υπουργείου 
Πολιτισμού. 

3. Την οριθμ. 45460/6.9.94 κοινή απόφαση των 
Υπουργών Προεδρίας της Κυβέρνησης, Οικονομικών και 
Πολιτισμού για τον καθορισμό αριθμού επαναπροσλαμβα¬ 
νομένων υπαλλήλων κατά ειδικότητα, για την κάλυψη πα¬ 
γίων και διαρκών αναγκών του Υπουργείου Πολιτισμού. 

4. Τις διατάξεις του άρθρου 27 του Ν. 2081/92 (ΦΕΚ 
154/Α/92) και το γεγονός ότι από τις διατάξεις της από¬ 
φασης αυτής προκαλεΐται δαπάνη σε βάρος του Κρατικού 
Προϋπολογισμού ύψους 405.000.000 δρχ. ετησίως, η 
οποία για το τρέχον έτος περιορίζεται στο ποσό των 
203.000.000 δρχ., περίπου. 

Η ανωτέρω δαπάνη θα αντιμετωπισθεί με μεταφορά πί¬ 
στωσης από τον ειδικό φορέα 23 - 240 και ΚΑΕ 5295. 

5. Την ύπαρξη επιτακτικών και επειγουσών αναγκών 
αναγομένων στους τομείς της Πολιτιστικής Κληρονομιάς 
και Πολιτιστικής Ανάπτυξης, αρμοδιότητας του Υπουρ¬ 
γείου Πολιτισμού, αποφασίζουμε: 

Καθορίζουμε τον αριθμό των επαναπροσλαμβανομένων 
Υπαλλήλων στο Υπουργείο Πολιτισμού κατά το Β' εξάμηνο 
του 1895, σε εκατόν τριάντα τέσσερρις (134), που δεν 
υπερβαίνει το 20% του συνολικού αριθμού των υπό επα- 
ναπρόσληψη υπαλλήλων οκτακόσια δύο (802) άτομα. 

Η απόφαση αυτή, να δημοσιευθεί στην Εφημερίδα της 
Κυβερνήαεως. 

Αθήνα, 8 Ιουνίου 1995 

ΟΙ ΥΠΟΥΡΓΟΙ 

ΟΚΟΝΟΜΚΟΝ ΠΟΛίΤανΟΥ 

ΑΛΕΞ. ΠΑΠΑΔΟΠΟΥΛΟΣ ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. 519476 (5) 

Μερική τροποποίηση του Κανονισμού Λειτουργίας των 
Σχολών Ξεναγών του ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α) Τις διατάξεις του Ν. 1624/51 «περί ΕΟΤ», όπως τρο¬ 
ποποιημένος ισχύει σήμερα. 

β) Τις διατάξεδις του Ν. 201/74 «περί τροποποιήσεως 
και συμπληρώσεως της περί ΕΟΤ Νομοθεσίας». 

γ) Τον Κανονισμό Λειτουργίας των Σχολών ξεναγών 
ΕΟΤ Γενικής Εκπαίδευσης (ΦΕΚ 764/Β/11.10.1994). 

δ) Την νε αριθ, πρωτ. 234/14/11.4.1995 απόφαση του 
Δ.Σ. του ΕΟΤ «Μερική τροποποίηση του άρθρου 16 του 
Κανονισμού Λειτουργίας των Σχολών Ξεναγών του ΕΟΤ». 

ε) Την με αρ. πρωτ. 519390/28.4.1995 απόφαση του 
Υπουργού Τουρισμού που επικυρώνει την απόφαση του 
Διοικητικού Συμβουλίου. 

ε) Η ανάγκη της μερικής τροποποίησης του κανονισμού 
Λειτουργίας των Σχολών Ξεναγών ΕΟΤ, αποφασίζει: 

Εγκρίνει την μερική τροποποίηση 3 παραγράφων του 
άρθρου 16 (ΕΞΕΤΑΣΕΙΣ. Εξεταστικές περίοδοι - βαθμο¬ 
λογία) του Κανονισμού Λειτουργίας Σχολών ξεναγών ΕΟΤ, 
ως εξής: 

Αρθρο 16, παρ. 5: Ν' απαλειφθεί όλη η τελευταία πρό¬ 
ταση: «Από το μέσο όρο των 2 ή 3 γραπτών εξετάσεων 
προκύπτει ο βαθμός γραπτού που θα συμψηφιστεί με τον 
προφορικό των διπλωματικών». 

Αρθρο 16, παρ. 6: Συμπλήρωση στο τέλος της πρώτης 
πρότασης μετά τις «3 εξεταστικές περιόδους, οι οποίες 
πρέπει ν’ απέχουν χρονικά η μία από την άλλη τουλάχιστον 
ένα μήνα». 

Άρθρο 16, παρ. 10: Συμπλήρωση στο τέλος της Β' πρό¬ 
τασης, «για ένα έτος (βλ. παρακάτω)». Συνέχεια του κειμέ¬ 
νου με την εξής προσθήκη:.... κατά την Γ (τρίτη) προφο¬ 
ρική εξέταση. Οι απορριφθέντες σπουδαστές εγγράφο- 
νται στην επόμενη εκπαιδευτική περίοδο και παρακολου¬ 
θούν κανονικά όλα τα κύρια μαθήματα, ανεξάρτητα του 
αριθμού των μαθημάτων στα οποία έχουν απορριφθεί. 
Ισχύει αναλογικά κατά μάθημα το άρθρο 15, στ, 1 «απου¬ 
σίες σπουδαστών» και η εκπόνηση τριών εργασιών κατά τη 
διάρκεια του έτους. Στο τέλος του Α' έτους εξετάζονται 
στην ίδια εξεταστική περίοδο με τους υπόλοιπους σπου¬ 
δαστές, σε όλη την ύλη, όλων των κυρίων μαθημάτων. 
Ακολουθούν στη συνέχεια οι προφορικές (διπλωματικές) 
εξετάσεις, οι οποίες συστήνογται μόνο γι’ αυτούς που 
επανέλαβαν το έτος. Η απόρριψη και από αυτές τις εξετά¬ 
σεις είναι οριστική και στερεί από τον σπουδαστή το δικαί¬ 
ωμα επανεγγραφής στη Σχολή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1995 

Ο Γ ενικός Γ ραμματέας 

ΕΥΑΓ. ΓΙΑΝΝΑΚΟΥΛΙΑΣ 

♦ - 

Αριθ. Α2/17449/2582 (8) 

Εφαρμογή απόφασης Α2/13721 /2431/94 «περί όρων και 

προϋποθέσεων χορήγησης αδειών κυκλοφορίας ΦΙΧ 

αυτοκινήτων σε κατόχους αυτοπροωθούμενων θεριζο- 

αλωνιστικών μηχανών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ, ΓΕΩΡΓΙΑΣ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 17 παρ. 15 του Ν. 2168/93 
(ΦΕΚ 137 Α’) «περί κινήτρων ανάπτυξης επιχειρήσεων, 
διαρυθμίσεις στην έμμεση και άμεση φορολογία και άλλες 
διατάξεις». 

2. Τις διατάξεις του άρθρου 29 Α του Ν. 1588/85 «Κυ¬ 
βέρνηση και Κυβερνητικά Όργανα) (137 Α’) όπως προ¬ 
στέθηκαν στο άρθρο τούτο με το άρθρο 27 του Ν. 
2081/92 (154 Α ). 

3. Την 1026431/268/ 006Δ/ 2.3.1994 κοινή απόφαση 
του Πρωθυπουργού και του Υπουργού Οικονομικών (154 
Β') Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

4. Την αριθ. 6033/94 κοινή απόφαση του Πρωθυπουρ¬ 
γού και του Υπουργού Γεωργίας για τη μεταβίβαση αρμο¬ 
διοτήτων. 

5. Την αριθ. 32948/329/94 κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
περί αναθέσεως αρμοδιοτήτων του Υφυπουργού Μετα¬ 
φορών και Επικοινωνιών στους Υφυπουργούς Μεταφορών 
και Επικοινωνιών. 

6. Την αριθ. Α2/13721/2431/94 (502 Β') κοινή Υπουρ¬ 
γική απόφαση των Υπουργών Οικονομικών, Γεωργίας και 
Μεταφορών και Επικοινωνιών με την οποία καθορίστηκαν 
οι όροι και προϋποθέσεις χορήγησης αδειών κυκλοφορίας 
ΦΙΧ αυτοκινήτων σε κατόχους αυτοπροωθούμενων θερι- 
ζοαλωνιστικών μηχανών. 

7. Την αριθ. Α2/27297/4767/94 (761 Β') κοινή υπουρ¬ 
γική απόφαση των Υπουργών Οικονομικών, Γ εωργίας και 
Μεταφορών και Επικοινωνιών με την οποία ανεστάλη η 
εφαρμογή της Α2/13721/2431/94 κοινής υπουργικής 
απόφασης. 

8. Το αριθ. ΔΓ/166/31.5.1995 έγγραφο του Υπουρ¬ 
γείου Γεωργίας με το οποίο ζητείται ενόψη της επικείμε¬ 
νης θεριζοαλωνιστικής περιόδου εφαρμογή της Α2/ 
13721/ 2431/94 κοινής υπουργικής απόφασης μέχρι την 
31.8.1995. 

9. Το γεγονός ότι από την 1.1.1995 μέχρι σήμερα τα 
φορτηγά οχήματα που κατείχαν ιδιοκτήτες θεριζοαλωνι- 
στικών μηχανών δεν ταξινομήθηκαν από τις υπηρεσίες Συ¬ 
γκοινωνιών ως φορτηγά αυτοκίνητα ιδιωτικής χρήσης, 
διότι οι ενδιαφερόμενοι δεν προοήλθαν στις υπηρεσίες 
Συγκ/νιών με αποτέλεσμα πλέον για τη διαδικασία ταξινό¬ 
μησής τους να απαιτείται αρκετός χρόνος και δεδομένου 

ότι αρχίζει η θεριζοαλωνιστική περίοδος με συνέπειες 
απρόβλεπτες για τη συγκομιδή των σιτηρών. 

10. Το γεγονός ότι από τις διατάξεις αυτές δεν προκα- 
λεΐται δαπάνη στον κρατικό προϋπολογισμό, αποφασί¬ 
ζουμε: 

1. Την αναστολή εφαρμογής της Α2/13721 / 2431 / 94 
κοινής υπουργικής απόφασης μέχρι την 31.8.1995 και 
ορίζουμε όπως μέχρι την ημερομηνία αυτή να γίνουν οι πα¬ 
ρακάτω ενέργειες: 

α) Να αποσταλούν οι φάκελλοι των φορτηγών οχημάτων 
που έχουν άδειες κυκλοφορίας ως αγροτικά μηχανήματα 
από τις αρμόδιες υπηρεσίες του Υπουργείου Γεωργίας 
στις αντίστοιχες υπηρεσίες του Υπουργείου Μεταφορών 
και Επικοινωνιών, αφού ελεγχθούν πλήρως. 

β) Να αποαταλοΰν πλήρεις καταστάσεις (αρ. κυκλοφο¬ 
ρίας, ιδιοκτησία έδρα) από το Υπ. Γεωργίας στο Υπουρ¬ 
γείο Μεταφορών και Επικοινωνιών (Δ/νση ΤΕΟ) των οχη¬ 
μάτων που κυκλοφόρησαν με άδειες αγροτικού μηχανή¬ 
ματος με σκοπό τον καθορισμό προγράμματος τεχνικού 
ελέγχου των οχημάτων αυτών. 

2. Επίσης ορίζουμε ότι κατά το χρόνο ισχύος της παρού¬ 
σας απόφασης: 

α) Δεν επιτρέπεται οποιαδήποτε μεταβίβαση των φορ¬ 
τηγών οχημάτων που κυκλοφόρησαν με άδειες κυκλοφο¬ 
ρίας αγροτικού μηχανήματος σε άλλο πρόσωπο ή πρό¬ 
σωπα. 

β) Δεν επιτρέπεται η ταξινόμηση νέων φορτηγών η έκ¬ 
δοση άδειών κυκλοφορίας από τις υπηρεσίες του Υπουρ¬ 
γείου Γεωργίας στο όνομα κατόχων θεριζοαλωνιστικών 
μηχανών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1995 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Α. ΓΕ2ΡΓΑΚΟΠΟΥΛΟΣ Φ. ΚΩΝΣΤΑΝΤΙΝΟΥ 

ΜΕΤΑΦΟΡΩΝ Α ΕΠΙΚΟΙΝΩΝΙΩΝ 

ΧΡ. ΚΟΚΚΙΝΟΒΑΣΙΑΗΣ 
-♦- 

Αριθ. 68142 (7) 

Κανονισμός Ακροάσεων. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δευτέρου, παρ. 7 στοιχ. θ, I, 
18 του Ν. 2246/94 «Οργάνωση και λειτουργία του Τομέα 
Τηλεπικοινωνιών» (ΦΕΚ 172/Α/20.10.94). 

2. Την με αριθμ. 32948/329/94 (ΦΕΚ Β/782) κοινή 
απόφαση του Πρωθυπουργού και του Υπουργού Μεταφο¬ 
ρών και Επικοινωνιών περί αναθέσεως αρμοδιοτήτων 
στους Υφυπουργούς Μεταφορών και Επικοινωνιών. 

3. Το γεγονός ότι από την εφαρμογή της απόφασης αυ¬ 
τής δεν προκαλεΐται δαπάνη σε βάρος του Κρατικού 
Προϋπολογισμού. 

4. Την γνωμοδότηση της Εθνικής Επιτροπής Τηλεπικοι¬ 
νωνιών (Ε.Ε.Τ.) που ελήφθη κατά την 13η συνεδρίασή της 
στις 14 Απριλίου 1995, αποφασίζουμε: 


"Αρθρο 1 

Γ ενικές Διατάξεις 

1. Η Εθνική Επιτροπή Τηλεπικοινωνιών (ΕΕΤ) διεξάγει 
διαδικασίες ακροάσεων των ενδιαφερομένων κατά περί¬ 
πτωση μερών στις περιπτώσεις ασκήσεως των αρμοδιοτή¬ 
των της κατόπιν υποβολής απήσεως ή καταγγελίας και 
στις περιπτώσεις κατά τις οποίες κινείται η ενώπιόν της 
διαδικασία κατά φυσικών ή νομικών προσώπων. 

2. Οι διαδικασίες ακροάσεων διακρίνονται σε δύο κατη¬ 
γορίες: 

α) σε εκείνες που διεξάγονται με προφορική ή έγγραφη 
αίτηση τηλεπικοινωνιακών επιχειρήσεων ή χρηστών και 

β) σε εκείνες που διεξάγονται μετά από έγγραφη πρό¬ 
σκληση της ΕΕΤ. 

3. Οι ακροάσεις με προφορική ή έγγραφη αίτηση επιχει¬ 
ρήσεων ή χρηστών διεξάγονται από τον Πρόεδρο, Ανα¬ 
πληρωτή Πρόεδρο ή άλλα στελέχη της ΕΕΤ που ορίζονται 
από τον Πρόεδρο αυτής. Οι εν λόγω ακροάσεις έχουν ενη¬ 
μερωτικό χαρακτήρα και δεν διέπονται από τις διατάξεις 
των επομένων άρθρων του παρόντος Κανονισμού. 

4. Οι ακροάσεις με έγγραφη πρόσκληση της ΕΕΤ διεξά¬ 
γονται σύμφωνα με τις διατάξεις των επομένων άρθρων 
του παρόντος Κανονισμού. 

Άρθρο 2 

Σκοπός και Όργανα 

1. Οι διαδικασίες ακροάσεων αποσκοπούν στο σχηματι¬ 
σμό αντικειμενικής γνώμης των μελών της ΕΕΤ περί γεγο¬ 
νότων, καταστάσεων και στοιχείων που αφορούν υπόθεση 
της οποίας έχει επιληφθεί η ΕΕΤ, σύμφωνα με τα προβλε- 
πόμενα στην παράγραφο 1 του προηγούμενου άρθρου και 
συνίσταται στην ενώπιον της ΕΕΤ κλήση και παρουσία φυ¬ 
σικών και νομικών προσώπων που εκθέτουν τη μαρτυρία, 
τα επιχειρήματα και τα αποδεικτικά στοιχεία τους σχετικά 
με την υπό εξέταση υπόθεση. 

2. Διαδικασία ακρόασης στις προβλεπόμενες περιπτώ¬ 
σεις, κατά τα αναφερθέντα, δύναται να διεξαχθεί και ενώ¬ 
πιον Επιτροπής της ΕΕΤ, εφόσον θεωρηθεί αναγκαίο από 
αυτήν για την εκπλήρωση της αποστολής της. Η Ολομέ¬ 
λεια της ΕΕΤ δύναται να συνιστά μόνιμη Επιτροπή ακροά¬ 
σεων εκ μελών της, σύμφωνα με τα οριζόμενα στον Κανο¬ 
νισμό Εσωτερικής Λειτουργίας της, στην οποία αναθέτει 
τη διεξαγωγή διαδικασίας ακρόασης στις ήσσονος σημα¬ 
σίας πιο πάνω υποθέσεις. 

3. Η διαδικασία ακρόασης λαμβάνει χώρα ενώπιον της 
Ολομέλειας της ΕΕΤ ή ενώπιον Επιτροπής εκ μελών της 
ΕΕΤ που ορίζει η Ολομέλεια. 

4. Εξαιρουμένων των περιπτώσεων για τις οποίες προ- 
βλέπεται διαφορετική ρύθμιση στα επόμενα άρθρα του 
παρόντος Κανονισμού, η διαδικασία ακρόασης ενώπιον 
της ΕΕΤ ρυθμίζεται κατ' αναλογία προς τις σχετικές διατά¬ 
ξεις του Κώδικα Πολιτικής Δικονομίας. 

Άρθρο 3 

Προδικασία Ακροάσεων 

1. Η διαδικασία ακροάσεων κινείται με απόφαση της 
Ολομέλειας ή μιας Επιτροπής της ΕΕΤ, εφόσον διαπιστ ω¬ 
θεί η ανάγκη διεξαγωγής της αυτεπαγγέλτως ή κατόπιν 
σχετικής αίτησης, αναφοράς ή καταγγελίας. 

2. Η Ολομέλεια ή π Επιτροπής της ΕΕΤ, αφού αποφασί¬ 
σει τη διεξαγωγή της διαδικασίας ακρόασης, εκδίδει 
πράξη με την οποία προσδιορίζεται ο τρόπος και ο χρόνος 
διεξαγωγής, το καλούμενο ή τα καλούμενα προς ακρόαση 
πρόσωπο ή πρόσωπα και το θεματικό αντικείμενο της 
ακρόασης. Η πράξη αυτή επιδίδεται με διακστικό επιμε¬ 
λητή στο καλούμενο πρόσωπο ή πρόσωπα με ευθύνη του 
Προέδρου της Ολομέλειας ή της Επιτροπής της ΕΕΤ και 
επέχει θέση κλήτευσης προς εμφάνιση ενώπιον της Ολο¬ 
μέλειας ή της Επιτροπής της ΕΕΤ. 

3. Μεταξύ της επίδοσης και της ημερομηνίας της διαδι¬ 
κασίας ακρόασης πρέπει να μεσολαβούν τουλάχιστον 
δέκα πέντε (15) εργάσιμες ημέρες, εφόσον έχει υποβλη¬ 
θεί σχετική αίτηση, αναφορά ή καταγγελία και τριάντα (30) 
εργάσιμες ημέρες, εφόσον κινήθηκε αυτεπαγγέλτως ή 
ενώπιον της ΕΕΤ διαδικασία. 

4. Το καλούμενο πρόσωπο ή πρόσωπα προς εμφάνιση 
ενώπιον της Ολομέλειας ή της Επιτροπής της ΕΕΤ δύνα- 
ται σε κάθε περίπτωση να ζητήσει με έγγραφη αίτησή του 
την παράταση της προθεσμίας εμφάνισής του έως και 
δέκα (10) εργάσιμες ημέρες για λόγους ανωτέρας βίας ή 
προκειμένου να προετοιμασθεί πληρέστερα για τη διαδι¬ 
κασία ακρόασης. Η Ολομέλεια ή η Επιτροπή της ΕΕΤ 
εγκρίνει υποχρεωτικά την αιτηθείσα παράταση, εκτός αν η 
φύση της υπόθεσης είναι αποδεδειγμένα εξαιρετικώς 
επείγουσα, οπότε χορηγείται παράταση τουλάχιστον δύο 
(2) εργασίμων ημερών. 

Αρθρο 4 

Κύρια Διαδικασία Ακροάσεων 

1. Η διαδικασία ακρόασης διεξάγεται ενώπιον της Ολο¬ 
μέλειας ή της Επιτροπής της ΕΕΤ, που συνέρχονται για το 
σκοπό αυτό σε έκτακτη συνεδρίαση, ο τόπος και χρόνος 
της οποίας προσδιορίζονται στην ανωτέρω πράξη. 

2. Εξαιρουμένων των περιπτώσεων για τις οποίες προ- 
βλέπεται διαφορετική ρύθμιση στον παρόντα Κανονισμό, 
οι συνεδριάσεις διεξαγωγής της διαδικασίας ακροάσεων 
ρυθμίζονται από τις οικίες διατάξεις του Κανονισμού Εσω¬ 
τερικής Λειτουργίας της ΕΕΤ. 

3. Κατό τις συνεδριάσεις διεξαγωγής της διαδικασίας 
ακροάσεων ενώπιον της Ολομέλειας ή μιας Επιτροπής 
ΕΕΤ, παρίστανται, κατά περίπτωση, μετά δικαιώματος λό¬ 
γου οι εκτελοϋντεςχρέη νομικού συμβούλου, οικονομικού 
και τεχνικού συμβούλου της ΕΕΤ και της Γραμματείας της. 

4. Το καλούμενο ενώπιον της ολομέλειας ή της Επιτρο¬ 
πής της ΕΕΤ πρόσωπο ή πρόσωπα δύναται να παράσχει 
μετά νομικού, οικονομικού και τεχνικού συμβούλου, να 
καταθέσει προκαταρκτικό υπόμνημα επί του θεματικού 
αντικειμένου της ακρόασης, συνοδευόμενο από αποδει¬ 
κτικά έγγραφα και στοιχεία και να εξετάσει ενώπιον της Ο¬ 
λομέλειας ή της Επιτροπής της ΕΕΤ μέχρι και τρείς (3) 
μάρτυρες. 

5. Κατά την έναρξη της συνεδρίασης διεξαγωγής της 
διαδικασίας ακροάσεων, ο Προεδρεύον προβαίνει στη νο¬ 
μιμοποίηση της παράστασης του κληθέντος ή των κληθέ- 
ντων προσώπων, των νομικών, οικονομικών και τεχνικών 
τους συμβούλων καθώς και των προς εξέταση μαρτύ¬ 
ρων, ανακοινώνει και προφορικά στο κληθέν ή στα κληθέ- 
ντα πρόσωπα το θεματικό αντικείμενο της ακρόασης και 
τα καλεί να αναφερθσΰν στη μαρτυρία, στα επιχειρήματα 
και στα αποδεικτικά τους στοιχεία επ’ αυτού. 

6. Τα μέλη της Ολομέλειας ή της επιτροπής της ΕΕΤ κα¬ 


θώς και οι εκτελούντες χρέη νομικού, οικονομικού και τε¬ 
χνικού συμβούλου ΕΕΤ δύνανται να απευθύνουν ερωτή¬ 
σεις επί του θεματικού αντικειμένου της ακρόασης στο 
κληθέν ή στα κληθέντα πρόσωπα, τα οποία προτού απα¬ 
ντήσουν δύνανται να συμβουλεύονται τους νομικούς, οι¬ 
κονομικούς και τεχνικούς συμβούλους. Ερωτήσεις δύνα- 
νται να υποβληθούν απευθείας και στους νομικούς, οικο¬ 
νομικούς και τεχνικούς συμβούλους του κληθέντος ή των 
κληθέντων προσώπων. 

7. Στους εξεταζόμενους μάρτυρες απευθύνουν ερωτή¬ 
σεις μέσω του Προεδρεύοντος τα μέλη της Ολομέλειας ή 
της Επιτροπής της ΕΕΤ, το κληθέν ή τα κληθέντα πρό¬ 
σωπα και οι νομικοί, οικονομικοί και τεχνικοί σύμβουλοι. Η 
Ολομέλεια ή η Επιτροπή δύναται να καλέσει προς εξέταση 
μάρτυρα ή εμπειρογνώμονες επί πλέον των προταθέντων 
προς εξέταση από το κληθέν ή τα κληθέντα πρόσωπα. 
Στην περίπτωση αυτή, η κλήτευση γίνεται ύστερα από έκ¬ 
δοση πράξης από την Ολομέλεια ή την Επιτροπή της ΕΕΤ, 
εφαρμοζομένων αναλόγως των διατάξεων της παραγρά¬ 
φου 2 του άρθρου 3 του παρόντος Κανονισμού. Η προθε¬ 
σμία κοινοποίησης της πράξης αυτής είναι τριών (3) εργά¬ 
σιμων ημερών. 

8. Σε περίπτωση που τα κληθέντα πρόσωπα εκπροσω¬ 
πούν αντικρουόμενα μεταξύ τους συμφέροντα, σε σχέση 
με την εξεταζόμενη υπόθεση και το θεματικό αντικείμενο 
της ακροάσεως, θεωρούνται ως αντίπαλα μεταξύ τους 
μέρη της διαδικασίας ακρόοοης και το κάθε μέρος έχει 
έναντι του άλλου μέρους τις εξουσίες των μελών της Ολο¬ 
μέλειας ή της Επιτροπής της ΕΕΤ, που περιγράφονται στις 
δυο προηγούμενες παραγράφους του παρόντος κανονι¬ 
σμού. 

9. Η διαδικασία ακρόασης δύναται να διεξαχθεί και πε- 
ρατωθεί σε πλείονες της μιός συνεδριάσεις, ιδιαίτερα αν 
προκόψει ανάγκη προσκόμισης περαιτέρω αποδεικτικών 
εγγράφων και στοιχείων ή κλήτευσης και εξέτασης επί 
πλέον μάρτυρος ή μαρτύρων είτε αυτεπαγγέλτως κατό 
την κρίση της Ολομέλειας ή της Επιτροπής της ΕΕΤ είτε 
κατόπιν σχετικού αιτήματος του κληθέντος ή των κληθέ¬ 
ντων προσώπων. Στην περίπτωση αυτή, για τη νόμιμη σύ¬ 
γκληση κάθε επόμενης της πρώτης συνεδρίασης διεξα¬ 
γωγής διαδικασίας μιας ακρόασης, δεν ισχύουν οι προϋ¬ 
ποθέσεις πρόσκλησης και κλήτευσης που ορίζονται στον 
παρόντα Κανονισμό αλλά αρκεί η προφορική αναφορά του 
Προεδρεύοντος την Ολομέλεια ή της Επιτροπής την ΕΕΤ 
περί του τόπου και του χρόνου της τυχόν επόμενης κόθε 
φορά συνεδρίασης. Η κάθε επόμενη τηε πρώτης συνε¬ 
δρίασης συγκαλείται το αργότερο εντός πέντε (5) εργασί¬ 
μων ημερών. 

10. Κατά τη διεξαγωγή της διαδικασίας ακρόασης, η 
Ολομέλεια ή η Επιτροπή της ΕΕΤ προκειμένου να διερευνή- 
σει διεξοδικά το θεματικά αντικείμενο της ακρόασης, δυνα¬ 
τοί, πέραν της εξέτασης των κληθέντων προσώπων και μαρ¬ 
τύρων, να προσφύγει στη χρησιμοποίηση όλων των νομίμων 
αποδεικτικών μέσων και ιδιαίτερα να ζητήσει από το 
κληθέν ή τα κληθέντα πρόσωπα ή τρίτους την προσκόμιση 
εγγράφων και στοιχείων καθώς και να προβεί σε αυτοψία 
και πραγματογνωμοσύνη, εφόσον η φύοη του θεματικού 
αντικειμένου της ακρόασης το απαιτήσει. Ανάλογα δικαι¬ 
ώματα έχουν και το κληθέν ή τα κληθέντα πρόσωπα, την 
ενάσκηση των οποίων οφείλει να εξασφαλίσει η Ολομέ¬ 
λεια ή η Επιτροπή της ΕΕΤ. 

11. Η αδικαιολόγητη μη παράσταση ενώπιον της Ολομέ¬ 
λειας ή της Επιτροπής της ΕΕΤ προσώπου ή μάρτυρος κλη- 
θέντος από αυτήν νομίμως και σύμφωνα με τα οριζόμενα 
στον παρόντα Κανονισμό εκτιμάται ελεύθερα ως προς την 
αποδεικτική της αξία από την Ολομέλεια ή την Επιτροπή 
της ΕΕΤ και, εν πάσει περιπτώσει, η αδικαιολόγητη μη πα¬ 
ράσταση νομίμως κληθέντων φυσικών ή νομικών προσώ¬ 
πων, δεν κωλύει την ΕΕΤ να λάβει αποφάσεις και να ασκή¬ 
σει τις αρμοδιότητες που οι Νόμοι και οι Κανονισμοί ορί¬ 
ζουν. 

12. Σε περίπτωση παράλειψης, μη προσήκουσας ή μη 
εμπρόθεσμης κλήτευσης, δικαιούται αυτός που δεν παρέ- 
στη στη συζήτηση να υποβάλει αίτηση επανασυζήτησης 
ενώπιον της ΕΕΤ μέσα σε προθεσμία τριάντα (30) εργάσι¬ 
μων ημερών από την ημερομηνία κοινοποίησης της σχετι¬ 
κής απόφασης. 

Αρθρο 5 

Πόρισμα Διαδικασίας Ακρόασης 

Μετά το πέρας της κύριας διαδικασίας ακρόασης και πριν 
τη λήξη της τελευταίας συνεδρίασης διεξαγωγής της, ο 
Προεδρεϋων αναθέτει σε μέλος της Ολομέλειας ή της Επι¬ 
τροπής της ΕΕΤ, που παρέστη καθ' όλη τη διάρκεια της διε¬ 
ξαγωγής της διαδικασίας ακρόασης, την εκπόνηση 
σχεδίου πορίσματος επί των συναγομένων από τη διεξα¬ 
χθείσα διαδικασία ακρόασης. Η εκπόνηση του σχεδίου πο¬ 
ρίσματος πρέπει να περατωθεί εντός δέκα πέντε (15) ερ¬ 
γασίμων ημερών από την ανάθεση της εκπόνησής του και 
κατατίθεται στη Νομική Υπηρεσία της ΕΕΤ. 

2. Το σχέδιο πορίσματος συνοδευόμενο από υπόμνημα 
σχολιασμού του εκ μέρους της Νομικής Υπηρεσίας της 
ΕΕΤ κοινοποιείται με ευθύνη της Υπηρεσίας αυτής στο 
κληθέν ή τα κληθέντα πρόσωπα εντός πέντε (5) εργασί¬ 
μων ημερών από την κατάθεσή του, τα οποία, εντός πέντε 
(5) εργασίμων ημερών από την λήψη του, δύνανται να κα¬ 
ταθέσουν στη Νομική Υπηρεσία της ΕΕΤ συμπληρωματικό 
υπόμνημα αντίκρουσης του σχεδίου πορίσματος, συνο¬ 


δευόμενο από συμπληρωματικά έγγραφα ή στοιχεία. Οι 
προθεσμίες της παρούσης και της προηγούμενης παρα¬ 
γράφου δύνανται να παρατεΐνονται με απόφαση του Προ¬ 
έδρου της ΕΕΤ ή του νομίμου Αναπληρωτή του μέχρι και 
πέντε (5) εργάσιμες ημέρες για λόγους ανωτέρας βίας. 

3. Ευθύς μετά την κατάθεση του συμπληρωματικού 
υπομνήματος αντίκρουσης του σχεδίου πορίσματος ή της 
παρέλευσης άπρακτης της σχετικής προθεσμίας κατάθε¬ 
σης, ο Προεδρεύων συγκαλεί, σύμφωνα με τα προβλεπό- 
μενα από τον κανονισμό Εσωτερικής Λειτουργίας της 
ΕΕΤ, την Ολομέλεια ή την Επιτροπή ενώπιον της οποίας- 
διεξήχθη η διαδικασία ακρόασης προκειμένου να υιοθετη¬ 
θεί το τελικό πόρισμα της διαδικασίας ακρόασης. Κατά τη 
συνεδρίαση αυτή, τίθενται υπόψη των μελών όλα τα έγ¬ 
γραφα και στοιχεία που προσκομίσθηκαν, τα απομαγνητο- 
φωνημένα πρακτικά των προηγούμενων συνεδριάσεων 
διεξαγωγής"της διαδικασίας ακρόασης καθώς και το σχέ¬ 
διο πορίσματος, το υπόμνημα σχολιασμού του εκ μέρους 
της Νομικής Υπηρεσίας της ΕΕΤ και τα τυχόν συμπληρω¬ 
ματικά υπομνήματα αντίκρουσής του. 

4. Το υιοθετηθέν τελικό πόρισμα της διαδικασίας ακρό¬ 
ασης υποβάλλεται στην Ολομέλεια της ΕΕΤ από τον Πρό¬ 
εδρό της ή τον Π ροεδρεύο ντα τη ς Επιτροπής που συγκρο¬ 
τείται σύμφωνα με τις διατάξεις του άρθρου 2 του παρό¬ 
ντος. Το πόρισμα αυτό, με μέριμνα του Προέδρου της 
ΕΕΤ, εγγράφεται προς συζήτηση στην ημερήσια διάταξη 
της αμέσως επόμενης τακτικής συνεδρίασης της Ολομέ¬ 
λειας, προκειμένου να επιβληθούν οι προβλεπόμενες από 
τους Νόμους και Κανονισμούς κυρώσεις, ή γενικότερα, να 
ληφθούν οι δέουσες αποφάσεις. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 14 Ιουνίου 1995 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΛΑΜΠΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινό από 8.00' έως 13.00* 

ΤΕΙΕΧ 

22.3211 ΥΡΕΤ ΟΒ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμοϋ 51 τηλ.: 52.25.713 - 52.48.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας σποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.&Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. 8ι Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


3χ. 20.000 

» 40.000 

» 10.000 
» 40.000 

> 25.000 

» 10.000 
» 5.000 

» 10.000 
» 3.000 

» 210.000 
» 110.000 


Κοίδικάς αριθ. κστάβεσης στο Δημόσιο Τομείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


ρορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















